I konsesjonssøknaden fra i mars 2011 er det vist til omfattende undersøkelser og vurderinger av konsekvenser av utbyggingen. Langs elva fra planlagt inntak og nedover er det variert og artsrik flora, men det er ikke gjort funn av sjeldne eller rødlistede arter. I influensområdet er det funnet et område som representerer en viktig naturtype. Dette er haugstaudeeng nedenfor inntaket, her ble det funnet fire regionalt sjeldne mosearter.